เงินบาทเปิด30.66/68บาท/ดอลลาร์
เงินบาทเปิด30.66/68บาท/ดอลลาร์  อ่อนค่าตามภูมิภาค หลังเฟดใช้Operation twistหนุนดอลล์แข็ง
22 ก.ย. 2554

เงินบาทเปิด30.66/68บาท/ดอลลาร์  อ่อนค่าตามภูมิภาค หลังเฟดใช้Operation twistหนุนดอลล์แข็ง
นักบริหารเงินจากธนาคาร ซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 30.66/68 บาท/ดอลลาร์ ปรับตัวอ่อนค่าจากช่วงปิดตลาดเย็นวานนี้ที่ระดับ 30.44/46 บาท/ดอลลาร์ โดยเคลื่อนไหวในทิศทางเดียวกับค่าเงินในภูมิภาค อันเป็นผลจากการปรับตัวแข็งค่าของเงินดอลลาร์หลังรับทราบผลประชุมของธนาคารกลางสหรัฐ(เฟด)         ผลพวงจากการประชุมคณะกรรมการนโยบายการเงินของธนาคารกลางสหรัฐ(เฟด)ที่ยังคงตรึงอัตราดอกเบี้ยให้อยู่ในระดับต่ำต่อไป การปรับเปลี่ยนการลงทุนในพันธบัตรระยะยาวให้มากขึ้น การเก็บภาษีจากคนรวยเพื่อลดการขาดดุล นอกจากนี้ตลาดยังจับตาดูภาวะการลงทุนในตลาดหุ้นที่คาดว่าดัชนีจะปรับตัวลดลงตามตลาดหุ้นในต่างประเทศ          สำหรับความเคลื่อนไหวของค่าเงินสกุลหลักต่างประเทศวันนี้ เงินเยนอยู่ที่ระดับ 76.81/86 เยน/ดอลลาร์ ปรับตัวอ่อนค่าจากระดับ 76.31/34 เยน/ดอลลาร์ ส่วนเงินยูโรอยู่ที่ระดับ 1.3573/3575 ดอลลาร์/ยูโร ปรับตัวอ่อนค่าจากระดับ 1.3676/3680 ดอลลาร์/ยูโร          นักบริหารเงิน คาดเงินบาทมีแนวโน้มอ่อนค่าต่อเนื่อง โดยมองกรอบการเคลื่อนไหวของเงินบาทไว้ที่ 30.64-30.75 บาท/ดอลลาร์